stanford-oval/wikipedia huggingface dataset:
Somebody to Love (שיר של ג'פרסון איירפליין)
השיר

השיר נכתב על ידי דארבי סליק, שהיה באותו זמן הגיטריסט של להקת הרוק האמריקאית "The Great Society". השיר יצא כסינגל בפברואר 1966, אך זכה לתפוצה קטנה מאוד.
כשגיסתו, גרייס סליק, עזבה את הלהקה והצטרפה ללהקת הרוק הפסיכדלי "ג'פרסון איירפליין" השיר הוקלט שוב, זכה להצלחה מסחרית גדולה ופורסם גם באלבומהּ של הלהקה, "Surrealistic Pillow".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 5 |  |
|  הולנד | מצעד 40 הסינגלים ההולנדיים | 3 |  |
|  קנדה | קנדה הוט 100 | 1 |  |
הערות שוליים

↑  Starr, Larry (2008). Rock: A Canadian Perspective. Oxford Univ Pr. p. 175. ISBN 978-0195427615.
↑  "500 GREATEST SONGS OF ALL TIME". Rolling Stone. ארכיון מ-11 במרץ 2015. נבדק ב-14 בספטמבר 2017. {{cite web}}:  (עזרה)
↑  Rolling Stone, Rolling Stone, 500 Greatest Songs of All Time, Rolling Stone, ‏2003-12-11 (באנגלית אמריקאית)
↑  Darby Slick Biography, Songs, & Albums, AllMusic (באנגלית)
↑  ShieldSquare Captcha, www.songfacts.com
| --- | --- |
בקרת זהויות :  MusicBrainz work: cf4594bb-2d97-3db0-9e22-967ee20282f4 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
אבן הירח

ערך זה עוסק ברומן מאת וילקי קולינס. אם התכוונתם למשמעות אחרת, ראו .
| --- | --- |

עמוד השער של המהדורה הראשונה
 מידע כללי
 מאת:  וילקי קולינס
 שפת המקור:  אנגלית
 סוגה:  רומן 
 הוצאה
 הוצאה:  William Tinsley 
 הוצאה בשפת המקור:  Tinsley Brothers
 תאריך הוצאה:  1868
 סדרה
 הספר הבא:  Poor Miss Finch 
 
אבן הירח (באנגלית: The Moonstone) הוא רומן מכתבים מאת וילקי קולינס שיצא לאור ב-1868. הוא נחשב לרומן הבלשי הראשון, וקבע את היסוד לרבים מכללי הרומן הבלשי המודרני. בתחילה יצא הסיפור בהמשכים במגזין "All the Year Round" של צ'ארלס דיקנס. "אבן הירח" ו"האישה בלבן" נחשבים לטובים ביותר בין ספריו של קולינס. ב-1877 עיבד קולינס את הרומן לתיאטרון, אבל המחזה הוצג רק במשך חודשיים.
אטימולוגיה

אבן הירח המוזכרת בספר היא יהלום, ולא אבן טובה הקרויה אבן-ירח. היהלום שבספר קיבל את שמו מהקשר לצ'אנדרה אל הירח במיתולוגיה הינדואית. נאמר שעל האבן מגינים ברהמינים שתפקידם עובר מדור לדור לפי הוראותיו של וישנו, ושאורה גובר ומתמעט יחד עם אורו של הירח.
רקע

רחל ורינדר, צעירה אנגלייה, מקבלת ליום הולדתה ה-18 יהלום הודי גדול. היהלום הוא ירושה מדוד שלה, קצין בריטי מושחת ששירת בצבא בהודו. ליהלום יש ערך דתי רב והוא גם בעל ערך כספי גדול, ולכן שלושה כוהנים הינדים מקדישים את חייהם כדי למצוא אותו ולהחזירו למקדש ממנו נלקח. הסיפור משלב אלמנטים של האגדות סביב יהלום הופ (או של יהלום אורלוף או הקוהינור). יום ההולדת של רחל נחגג במסיבה גדולה ובין האורחים נמצא בן דודה פרנקלין בלייק. באותו ערב כולם רואים שהיא עונדת את אבן הירח ובהם שלושה להטוטנים הודים שבאו אל הבית. באותו לילה היהלום נגנב מחדר השינה של רחל, ומתחילה תקופה של מהומה, אומללות, אי הבנה וחוסר מזל. הסיפור מסופר בגוף ראשון על ידי כמה מהדמויות הראשיות. העלילה המורכבת מתארת את המאמצים להסביר את הגנבה, למצוא את הגנב, ולהתחקות אחר מקומו של היהלום.
דמויות

רחל ורינדר – גיבורת הסיפור, יורשת עשירה, שביום הולדתה ה-18 מקבלת במתנה את אבן הירח.
ליידי ורינדר – אמה של רחל, אלמנה עשירה, אם מסורה ואוהבת
קולונל הרנקאסל – אחיה של ליידי ורינדר, הוא חשוד במעשי עוול שעשה בהודו. אבן הירח הגיעה לידיו בעקבות מעשים בלתי חוקיים
גבריאל בטרג' – אדם מכובד, רב המשרתים של משפחת ורינדר, המספר הראשון
פנלופי בטרג' – בתו של גבריאל, אף היא משרתת בבית המשפחה
רוזנה ספירמן – משרתת שנייה, הורשעה בעבר על גנבה וישבה בכלא, היא חשודה בגנבת אבן הירח
דרוסילה קלק – דודנית ענייה של רחל ורינדר, נוצרייה אוונגליסטית בלתי נעימה, צבועה שדוחפת את אפה לעניינים לא לה, המספרת השנייה של הסיפור
פרנקלין בלייק – הרפתקן, גם הוא בן דוד של רחל ומחזר אחריה
גודפרי אייבלווייט – פילנתרופ, בן דוד אחר של רחל, וגם מחזר אחריה
מר בראף – עורך הדין של המשפחה, המספר השלישי
סמל קאף – בלש מהולל שתחביבו הוא גידול ורדים
ד"ר קנדי – רופא המשפחה, הוא לוקה בקדחת, ומאבד את היכולת לדבר באופן קוהרנטי
עזרא ג'נינגס – עוזרו של ד"ר קנדי. הוא אינו פופולרי בגלל מראהו המשונה. הוא סובל ממחלה חשוכת מרפא ונעזר באופיום כדי להקל על כאביו. המספר הרביעי
מר מרת'ווייט – הרפתקן ידוע שהרבה לנסוע להודו. הוא מספר את האפילוג
הלהטוטנים ההודים – שלושה ברהמינים הודים בתחפושת שנחושים בדעתם למצוא את היהלום ולהחזירו להודו.
השפעה ספרותית

הספר נחשב כמבשר רומן המסתורין המודרני וספרי המתח. טי אס אליוט כינה את הספר "הראשון, הארוך ביותר והטוב ביותר מבין ספרי הבלשים המודרניים, בז'אנר שהומצא על ידי קולינס ולא על ידי פו". מחברת ספרי המתח דורותי ל. סיירס שיבחה את הספר שהוא "כנראה זהו סיפור הבלשים הטוב ביותר שנכתב אי פעם".
"אבן הירח" נחשב לספר הבלשים הראשון, אף על פי שסיפור המסתורין של אדגר אלן פו "הרציחות ברחוב מורג" (1841) ו-"The Purloined Letter" (מ-1845) יצאו לאור לפניו. מבקרים אחדים טוענים שספרו של צ'ארלס פליקס (שם העט של צ'ארלס וורן אדמס) "Notting Hill Mystery" שיצא לאור ב-1862 / 1863 הקדים בשנים אחדות את "אבן הירח" והשתמש קודם בטכניקות שהגדירו את הז'אנר.
עיבודים לקולנוע, טלוויזיה ורדיו

ב-1934 יצא לאקרנים סרט אמריקאי "אבן הירח" שזכה לשבחי הביקורת בהפקת Monogram Pictures Corporation. את העיבוד עשתה אדל ס. באפינגטון, הבמאי היה רג'ינלד ברקר, וכיכבו בסרט דייוויד מנרס, צ'ארלס אירווין ופיליס בארי.
ב-11 במרץ 1945 שודר הפרק "אבן הירח" בסדרת התסכיתים של תוכנית הרדיו "The Weird Circle".
ב-15 באפריל 1947 שודר עיבוד לרומן "אבן הירח" בפרק מספר 47 של סדרת הרדיו של NBC בשם "Favorite Story" בהגשת רונלד קולמן.
ב-16 בנובמבר וב-23 בנובמבר 1953 שודר העיבוד ל"אבן הירח" בכיכובו של פיטר לופורד בדרמה בשני חלקים בתוכנית הרדיו "Suspense".
ב-1959 עובד הרומן למיני-סדרה טלוויזיונית של ה-BBC בכיכובו של ג'יימס הייטר.
ב-1972 נוצר בממלכה המאוחדת עיבוד נוסף של הרומן בכיכובו של רובין אליס, ושודר בארצות הברית בערוץ PBS כחלק מסדרת "Masterpiece Theatre".
ב-1974 שודרה גרסה גרמנית של הרומן.
ב-1996 עובד הרומן בממלכה המאוחדת לסרט טלוויזיה "אבן הירח" בהפקת ה-BBC ו-Carlton Television בשיתוף תחנת הטלוויזיה האמריקאית WGBH בבוסטון ומסצ'וסטס. בסרט מככבים גרג וייז בתפקיד פרנקלין בלייק וקילי הוז בתפקיד רחל ורינדר.
ב-2011 שודר עיבוד לרומן ברדיו 4 של ה-BBC לסדרה בת ארבעה פרקים בני שעה ברצועת השידור "Classic Serial".
ב-2016 הופק עיבוד חדש של ה-BBC, מיני-סדרה בת חמישה פרקים ששודרה החל מ-31 באוקטובר 2016.
תרגום לעברית

הספר תורגם לעברית פעמים אחדות:
"אבן הירח" – תרגם יצחק לבנון יצא לאור ב-1968 בהוצאת מסדה.
"אבן הירח" – תרגם ועיבד ג' בן חנה (גדליהו אמיתי) יצא לאור ב-1969 בהוצאת יזרעאל.
"אבן הירח" – תרגם לעברית אהרן אמיר והוגש על ידי משה רון יצא לאור ב-1992 הוצאת כתר.
הערות שוליים

↑  David, Deirdre The Cambridge companion to the Victorian novel p179. Cambridge University Press, 2001.
↑  Hall, Sharon K (1979). Twentieth century literary criticism. p.531. University of Michigan
↑  Julian Symons (1972), Bloody Murder: From the Detective Story to the Crime Novel. pg.51: "...there is no doubt that the first detective novel, preceding Collins and Gaboriau, was The Notting Hill Mystery.
↑  The Moonstone (1934) on IMDb
↑  Dunning, John. The Encyclopedia of Old-Time Radio. New York: Oxford University Press, 1998. Print ISBN 0-19-507678-8
↑  The Favorite Story Radio Program
↑  Kirby, Walter (22 בנובמבר 1953). "Better Radio Programs for the Week". The Decatur Daily Review. p. 46. נבדק ב-8 ביולי 2015 – via Newspapers.com. {{cite news}}:  (עזרה)
↑  The Moonstone (1972) on IMDb
↑  Der Monddiamant
| --- | --- |
בקרת זהויות :  BnF: cb12496407z (data)  MusicBrainz work: fda4660c-84e0-4f17-9049-77b8c3c821b1 
איור מתוך הספר
אד שייפר

אדוארד תומאס שייפר (באנגלית: Edward Thomas Schafer;‏ ‏נולד ב־8 באוגוסט 1946) הוא איש עסקים ופוליטיקאי אמריקאי, איש המפלגה הרפובליקנית, שכיהן כמושל דקוטה הצפונית ה-30 בשנים 1992–2000, וכמזכיר החקלאות של ארצות הברית ה-29 בשנים 2008–2009 בממשלו של הנשיא ג'ורג' ווקר בוש. מינואר ועד יולי 2016 הוא שימש כנשיא בפועל של אוניברסיטת דקוטה הצפונית.
ראשית חייו

אד שייפר נולד וגדל בביסמרק, בירת דקוטה הצפונית, כבנם של מריאן נלסון ושל איש העסקים הרולד שייפר. הוא ממוצא גרמני.
שייפר למד באוניברסיטת דקוטה הצפונית, שם הוא קיבל תואר בוגר אוניברסיטה ב-1969. הוא היה חבר אחוות סיגמה-נו. ב-1970 הוא קיבל תואר מוסמך אוניברסיטה במנהל עסקים (MBA) מאוניברסיטת דנוור.
שייפר נשוי לננסי ג'ונס. לשניים שני ילדים: תומאס "טום" שייפר, ואלי שייפר. הוא גם אביהם של שני ילדים מאומצים: אריק ג'ונס וקרי (ג'ונס) האמר. אחותו, פאם שייפר, הייתה אשתו הראשונה של הסנאטור לשעבר קנט קונרד.
קריירה עסקית

לאחר סיום לימודיו עבד שייפר במשרה מלאה בחברה שבבעלות משפחתו, חברת גולד סיל (Gold Seal Company). בסיס החברה הוא בדקוטה הצפונית, והיא נוסדה על ידי אביו של שייפר ב-1942. החברה ייצרה את סדרת מוצרי קצף אמבט "מר בבל" (Mr. Bubble), את המוצרים לניקוי זכוכית "גלאס וקס" (Glass Wax), ואת המלבין "סנואי בליץ'" (Snowy Bleach).
שייפר התקדם במדרג הניהולי של החברה, עבד בכמה חטיבות שלה, עד ששימש כנשיא החברה בשנים 1978–1985. בשיאה הפיקה החברה רווחים שנתיים של יותר מ-50 מיליון דולר, וכך הייתה לאחת החברות הפרטיות הגדולות בדקוטה הצפונית.
מושל דקוטה הצפונית

ב-1990 התמודד שייפר ללא הצלחה בבחירות על מושב בבית הנבחרים של ארצות הברית מול חבר בית הנבחרים המכהן ביירון דורגן, כאשר זה האחרון ביקש להיבחר לתקופת כהונה נוספת, וזכה ב-35 אחוזים של הקולות מול 65 האחוזים שקיבל דורגן.
ב-1992 התמודד שייפר בבחירות למשרת מושל דקוטה הצפונית מטעם המפלגה הרפובליקנית. יחד עם מועמדת המפלגה לסגנית המושל, רוזמרי מירדל, הם ניצחו את מועמדי המפלגה הדמוקרטית, התובע הכללי לשעבר של דקוטה הצפונית, ניקולס ספת' וג'ולי היל. בבחירות הכלליות זכו שייפר ומירדל בכמעט 58 אחוזים מהקולות מול 41 מהקולות שקיבלו ספת' והיל.
כאשר הושבע שייפר כמושל, התמודדה דקוטה הצפונית עם קשיים תקציביים ופיננסיים. אלה נמשכו לסירוגין במהלך שתי תקופות כהונתו. בשנים אלו, פיקח שייפר על תקציב מדינתי שנתי שהגיע ל-4.5 מיליארד דולר וכוח האדם הממשלתי הגיע ליותר מ-12,000 עובדים. הוא נתן עדיפות להרחבה ולגיוון של כלכלת המדינה. לדוגמה, הוא פעל יחד עם המגזר הפרטי להרחיב את הייצור ואת השיווק של מוצרים חקלאיים בעלי ערך מוסף כמו ממתיקי תירס ופסטה.
במהלך אותה תקופה, סייע שייפר ליצירת יחסי סחר קרובים עם סין בשיתוף פעולה עם פקידי ממשל אחרים בדקוטה הצפונית, מומחים לסחר בממשלה הפדרלית ומנהיגים עסקיים במגזר הפרטי. מאמצים אלו סייעו לפיתוחה של סין כשוק המרכזי לייצוא של המוצרים והשירותים של דקוטה הצפונית בשנות ה-90.
כמושל בתקופה של עליית האינטרנט והנגשתו לחברה הרחבה יותר, הבין שייפר את הצורך בגישה לאינטרנט ברחבי דקוטה הצפונית. הוא פעל יחד עם מנהיגי ממשל ועסקים, יישם מגוון מאמצים לשדרוג תשתית התקשורת של דקוטה הצפונית ולהנגשת רשתות קוליות ורשתות נתונים במהירות גבוהה עבור החוואים ובעלי עסקים כפריים ועבור משקי הבית.
ב-1995 שימש שייפר כיושב ראש אגודת מושלי המערב התיכון.
ב-1996 התמודדו שייפר ומירדל בבחירות לתקופת כהונה שנייה מול מועמדי הדמוקרטים, לי קלדור וברברה קייל, וקיבלו כשני שלישים מקולות הבוחרים.
העניין הממושך של שייפר בשימור הוביל אותו לדאוג במאי 2007 לרכישתה של חוות אלקהורן בשטח של 5,200 אקרים (21 קמ"ר) על ידי שירות היערות של ארצות הברית. החווה הוקמה על ידי הנשיא לשעבר תאודור רוזוולט כחווה המרכזית שלו באזור הבתרונות של דקוטה הצפונית, וכיום היא אזור מוגן כחלק מהפארק הלאומי תאודור רוזוולט.
בשנים 1999–2000 כיהן שייפר כיושב ראש אגודת המושלים הרפובליקנים. באותה שנה הוא לא התמודד על תקופת כהונה שלישית.
לאחר כהונתו כמושל

שייפר היה מייסד שותף ומנהל כללי של Extend America, חברת הזנק לתקשורת שהוא הקים לאחר תום כהונתו כמושל. ב-2002 הוא מונה כעוזר אזרחי למזכיר הצבא של ארצות הברית. שייפר היה מנחה אורח לעיתים קרובות בתוכנית הרדיו Hot Talk בתחנת הרדיו WDAY בפארגו.
במשך שנים גילה שייפר עניין בבניית מכונות וציוד מגרוטאות משומשות. ב-2003 הוא נבחר כמתמודד בשעשועון ההנדסה של ערוץ דיסקברי, "מלחמות מגרש הגרוטאות" (Junkyard Wars). הקבוצה שלו עבדה על בניית מכונה ממרכיבי גרוטאות, והגיעה למקום השני בעונה החמישית של התוכנית.
לפני מינויו כמזכיר החקלאות, שימש שייפר כיועץ וכדובר מזדמן של סניף דקוטה הצפונית של אמריקאים למען שגשוג, קבוצת עבודה פוליטית שמרנית שהוקמה על ידי קוק תעשיות. הוא גם היה תומך של איגוד משלמי המיסים של דקוטה הצפונית, ושימש כיועצו וכדוברו המרכזי.
נשיא זמני של אוניברסיטת דקוטה הצפונית

ב-9 בנובמבר 2016 מונה שייפר כנשיא הזמני של אוניברסיטת דקוטה הצפונית על ידי המועצה להשכלה גבוהה. הוא אמר שאין בכוונתו לבקש להתמנות כנשיא קבוע. ב-2 בדצמבר 2015 חתם שייפר על חוזה להחלפתו של נשיא האוניברסיטה הקודם, רוברט קלי עם פרישתו, שאירעה ב-14 בינואר 2016. על פי המדווח קיבל שייפר את המינוי בהיסוס מה.
מינוי של שייפר כנשיא הזמני לא התאים במיוחד לחלק מסגל האוניברסיטה, זאת לדברי נציג הסגל במועצה להשכלה גבוהה. חוסר תמיכה זה אירע בין השאר בשל העובדה שלשייפר לא היה תואר דוקטור או שום ניסיון מנהלי באוניברסיטה מחקרית, זאת על פי אריק מרפי, היועץ של המועצה להשכלה גבוהה של דקוטה הצפונית. "הסגל מתנגד לבחירתו של שייפר" אמר מרפי. רוב הקריירה של שייפר הייתה עסקית או פוליטית.
על אף החוסר בניסיון בהובלה אקדמית, היה שייפר לבעל השכר הגבוה ביותר בהיסטוריה של מערכת ההשכלה הגבוהה של דקוטה הצפונית עד אז. השכר ששולם לו עמד על 33,216 דולר לחודש מינואר ועד יוני 2016. שכר זה היה גבוה ב-2,250 דולר לחודש בהשוואה לשכרו של הנשיא הפורש קלי לאחר יותר משבע שנים בתפקיד.
בין המשימות שירש שייפר בכניסתו לתפקיד היה פיקוח על השלבים האחרונים של סוגיית שינוי שמן של קבוצות הספורט של האוניברסיטה שנקראו על שם אומת הסו. ביומו הראשון בתפקיד, התכנס צוות ההערכה וההמלצה לזהות הגרפית של האוניברסיטה לסקור 16 הצעות לעיצוב הלוגו החדש לקבוצות הספורט. חמישה חודשים לאחר מכן, לקראת תום כהונתו כנשיא הזמני, חשף שייפר את הלוגו החדש במסיבת עיתונאים שהתקיימה ב-22 ביוני 2016, בה הוא כינה את חשיפת הלוגו "רגע היסטורי". מאז מכונות קבוצות הספורט של האוניברסיטה "הניצים הלוחמים של דקוטה הצפונית" (North Dakota Fighting Hawks).
ב-15 במרץ 2016 הוכרז על בחירתו של מרק קנדי כנשיא ה-12 של אוניברסיטת דקוטה הצפונית. כהונתו החלה ב-1 ביולי אותה שנה.
הערות שוליים

1 2 3 4  "Secretary of Agriculture Ed Schafer - USDA". Usda.gov. Archived from the original on September 27, 2013.
↑  "Gold Seal Company - BisManCafe.com". Bismarckcafe.com
↑  "31888 - State Historical Society - State Agencies - Archives Holdings - Archives - Governor". History.nd.gov.
↑  Lloyd Omdahl: Higher ed trouble brewing, www.inforum.com, November 23, 2015.
↑  How 'Junkyard Wars' Works - HowStuffWorks". Entertainment.howstuffworks.com. October 2, 2002.
↑  Jayme L. Job, Governor’s Junkyard Wars, Prairie Public, May 22, 2022.
↑  "President Bush Nominates Ed Schafer for Secretary of Agriculture" (Press release). White House. October 31, 2007.
↑  "Beef industry media analysis January/February 2008". beefusa.org. Archived from the original on September 17, 2016.
↑  Christopher Lee, USDA Rejects 'Downer' Cow Ban, Washington Post, February 29, 2008.
↑  HALLMARK/WESTLAND MEAT RECALL". gpo.gov. Archived from the original on October 3, 2016.
↑  "USDA Announces Proposed Rule for Requirements of the Disposition of Downer Cattle - USDA Newsroom". Usda.gov. Archived from the original on January 20, 2017.
↑  "Former Gov. Ed Schafer takes over as interim UND president - KSL.com". www.ksl.com.
↑  "Ed Schafer starts as UND president Friday". www.valleynewslive.com. Archived from the original on January 30, 2016.
↑  "State Board of Higher Education appoints Mark Kennedy UND president". University of North Dakota. March 2016. Archived from the original on March 23, 2016.
| --- | --- |
בקרת זהויות :  GND: 1193258863  ISNI: 0000 0000 3206 5328  LCCN: n94009536  SNAC: w6r21sjd  VIAF: 73079065   WorldCat (עם VIAF): 73079065 
שייפר מושבע כמזכיר החקלאות של ארצות הברית, 6 בפברואר 2008. משמאל, הנשיא ג'ורג' ווקר בוש. מחזיקה את ספר התנ"ך, ננסי, רעייתו של שייפר.
אין ארוחות חינם

אין ארוחות חינם (באנגלית: There ain't no such thing as a free lunch) הוא פתגם, המופיע בגרסאות שונות, ומקורו באנגלית. המסר העולה ממנו הוא שלא ניתן לקבל דבר ללא תמורה – ולכל מעשה או מוצר יש מחיר, גם אם אינו נראה לעין. הפתגם משמש בארצות הברית משנות ה-30 וה-40, אך לא ידוע מתי בדיוק הופיע לראשונה. גם השימוש בראשי תיבות של גרסאותיו השונות נפוץ: TNSTAAFL, TANSTAAFL, TINSTAAFL.
הפתגם מבוסס על צירוף אחר, ארוחת חינם, שמקורו בתרבות הברים בארצות הברית במאה ה-19, שבהם רוֹוֵחַ מבצע של הגשת ארוחה ללא תשלום ללקוחות שרכשו משקאות חריפים. רוב מוצרי המזון שהוגשו חינם היו בעלי תכולת מלח גבוהה (כגון האם, גבינות, קרקרים מלוחים וכדומה) ולפיכך מצמיאים, כך שבעקבות אכילתם הלקוחות הזמינו משקאות נוספים. הביטוי 'אין ארוחות חינם' קשור לפיכך לנוהג נפוץ במסחר האמריקני להבטיח 'ארוחת חינם' כביכול למי שיקנה את מוצריהם, וכן לאנשי עסקים המזמינים את שותפיהם לארוחה מפוארת.
ראש עיריית ניו יורק פיורלו לה גוארדיה הצהיר ב-1934 נגד השחיתות: "ארוחות החינם נגמרו".
האמרה נחשבת מכוננת בהשקפת העולם הקפיטליסטית, בזכות שילובה במאמרים וכן בזכות סופר המדע הבדיוני רוברט היינליין, אשר נהג לשלב בכתיבתו באופן תכוף את הביטוי "אין כזה דבר כמו ארוחות חינם" ואת ראשי התיבות שלו ("אכדכאח"), כמו למשל ברומן שלו משנת 1966 "עריצה היא הלבנה". בכך תרם היינליין רבות לתפוצת של הביטוי.
תרמו לתפוצת הביטוי גם כלכלנים בעלי גישה ימנית-ליברלית, ביניהם כלכלן השוק החופשי מילטון פרידמן שהשתמש בביטוי ככותרת לספרו מ-1975, הכלכלן קמפבל מק'קונל אשר ציין כי הביטוי הוא "בליבת הכלכלה", ובישראל מקפיד לעשות שימוש בביטוי זה הכלכלן עומר מואב.
ראו גם

משל החלון השבור
הערות שוליים

1 2  ON LANGUAGE; Words Out in the Cold, באתר הניו יורק טיימס
1 2  רוביק רוזנטל, מילון הצירופים, כתר, 2009
↑  Keyes, Ralph (2006). The Quote Verifier. New York: St. Martin's Press. p. 70. ISBN 978-0-312-34004-9.
↑  Smith, Chrysti M. (2006). Verbivore's Feast: Second Course. Helena, MT: Farcountry Press. p. 131. ISBN 978-1-56037-404-6.
↑  McConnell, Campbell R.; Stanley L. Brue (2005). Economics: principles, problems, and policies. Boston: McGraw-Hill Irwin. p. 3. ISBN 978-0-07-281935-9. OCLC 314959936.
ערך זה הוא קצרמרבנושא סוציולוגיה. אתם מוזמנים לתרום לוויקיפדיה ו.
אהובי (שיר של אגם בוחבוט)

"אהובי" הוא שיר שהוקלט על ידי הזמרת הישראלית אגם בוחבוט. הוא יצא לאור ב-27 ביוני 2023, על ידי חברת התקליטים גאגא בוקינג, כסינגל המוביל מתוך המיני-אלבום הראשון שלה, Sold Out בלב.
רקע וכתיבה

השיר נכתב על ידי אור חיים כהן, רון ביטון ומאור שטרית, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממאה אלף השמעות. במהלך השיר מרמזת בוחבוט על האפשרות שתתקיים בקרוב אירוע חתונה עם בן-זוגה, הדוגמן בר ברימר. לדבריה, "אהובי" יצא לאור כמעין מחווה לזמרת מוג'דה, שאליה משפחתה נהגה להשוות אותה כשהייתה קטנה.
הווידאו קליפ הרשמי פורסם ביום צאת השיר. את בן-זוגה מגלם אברהם ארנסון. נכון ליולי 2023 עומד מונה הצפיות של הקליפ על למעלה מ-1.3 מיליון צפיות.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | היטליסט | 70 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 27 ביוני 2023 | הזרמת מוזיקה | גאגא בוקינג |  |
הערות שוליים

↑  "אהובי שולח פרחים בשישי, יש מצב תהיה פה חתונה": אגם בוחבוט בסינגל חדש, באתר חדשות 13, 27 ביוני 2023
↑  מאיה כהן, "אני יכולה לעשות הרבה דברים, אני לא רוצה שיתייגו אותי", באתר ישראל היום
↑  אגם בוחבוט - אהובי (Prod. By Maor Shitrit), יוטיוב
↑  אהובי - Single, אפל מיוזיק
| אגם בוחבוט |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | אין קונספט |  |
| מיני אלבומים | Sold Out בלב • איפי ללב שבור |  |
| סינגלים | "כמו בריו" • "ארטיק מסטיק" • "אצל הדודה והדוד" • "לוקה" • "בננות" • "לימונדה" • "סופות" • "יהלום" • "כל העולם" • "מגבות" • "באתי להציל אותך" • "בשורות טובות" • "יותר חזק מה" • "קופידון" • "איפה אתה" • "לא שומעת" • "אהובי" • "נאדי באדי" • "אתה" |  |
| השתתפות בסינגלים | "דובשנייה" • "מנגלים" |  |
| שירים אחרים | "טרנטולה" |  |
| פילמוגרפיה | בית ספר למוסיקה • הבנים והבנות • תברחו • כפולה |  |
אדי נקטיה

אדוארד קדאר נקטיה (נולד ב-30 במאי 1999) הוא כדורגלן אנגלי המשחק בעמדת החלוץ בקריסטל פאלאס מהפרמייר ליג ובנבחרת אנגליה.
קריירת מועדונים

נקטיה נולד בלונדון וגדל באזור בלקהית', נקטיה החל את הקריירה שלו באקדמיה של צ'לסי. הוא שוחרר על ידי צ'לסי ב-2015. לאחר מכן הצטרף לאקדמיה של ארסנל ושיחק בקבוצות הנוער של המועדון. במהלך עונת 2016-17 כבש נקטיה 15 שערים ב-16 הופעות עבור ארסנל עד גיל 18 ובמקביל הבקיע 12 שערים ב-26 הופעות עבור הקבוצה עד גיל 23. לאחר העונה, נקטיה זומן על ידי מאמן הקבוצה הבוגרת ארסן ונגר, למסע טרום עונה של הקבוצה הבוגרת לאוסטרליה וסין.
ב-28 בספטמבר 2017, נקטיה זומן לקבוצה הבוגרת למשחק במסגרת הליגה האירופית מול באטה בוריסוב. הוא נכנס כמחליף בדקה ה-89 כאשר ארסנל ניצחה 4–2.
ב-24 באוקטובר 2017, רשם נקטיה את הופעת הבכורה שלו בגביע הפוטבול ליג נגד נוריץ' סיטי לאחר שעלה כמחליף בדקה ה-85. הוא כבש אחרי 15 שניות עם הנגיעה הראשונה שלו במשחק בכדי להשוות את תוצאת המשחק, והוסיף עוד שער בתוספת הזמן.
נקטיה כבש את שערו הראשון בפרמייר ליג במחזור האחרון של העונה נגד ברנלי ב-12 במאי 2019.
ב-8 באוגוסט 2019, הושאל נקטיה ללידס יונייטד. הוא בחר במספר 14 כמחווה לאחד ממאמני הנוער לשעבר שלו בארסנל, תיירי הנרי. המאמן של לידס מרסלו ביילסה, תיאר את נקטיה כ"שחקן צעיר וחשוב בכדורגל האנגלי".
ביולי 2020, השיג נקטיה את התואר הראשון שלו בקריירה הבוגרת, כאשר זכה עם לידס יונייטד בצ'מפיונשיפ והעפיל עימם לפרמייר ליג.
ב-30 באוגוסט 2024 עבר אל קריסטל פאלאס.
קריירה בינלאומית

ברמות הצעירות נקטיה ייצג את נבחרות אנגליה בנבחרת הנוער עד גיל 19 ובנבחרת הצעירה עד גיל 21.
ב-31 באוגוסט 2023 זומן לראשונה לנבחרת אנגליה הבוגרת על-ידי המאמן גארת' סאות'גייט במסגרת מוקדמות יורו 2024. ב-14 באוקטובר 2023 ערך את הופעת הבכורה בנבחרת כשנכנס כמחליף בדקה ה-73 במקומו של אולי ווטקינס בניצחון 0-1 נגד נבחרת אוסטרליה במסגרת משחק ידידות.
תארים > ארסנל

הגביע האנגלי: 2019/2020
מגן הקהילה: 2020, 2023
תארים > לידס יונייטד

פוטבול ליג צ'מפיונשיפ: 2019/2020
הערות שוליים

↑  Arsenal’s Eddie Nketiah let go by Chelsea for being too small, thetimes, ‏26 באוקטובר 2017
↑  Arsenal FC news: All you need to know about Eddie Nketiah, the Gunners and England talent making headlines, talkSport, ‏30 במרץ 2017
↑  תקציר המשחק בין ארסנל לבאטה בוריסוב, באתר SOCCERWAY, ‏28 בספטמבר 2017
↑  [bbc.com/sport/football/41647092 תקציר המשחק בין ארסנל לנוריץ' סיטי], באתר BBC, ‏24 באוקטובר 2017
↑  תקציר המשחק בין ארסנל לברנלי, באתר BBC, ‏12 במאי 2019
↑  EDDIE NKETIAH COMPLETES LEEDS UNITED MOVE, האתר הרשמי של לידס יונייטד, ‏8 באוגוסט 2019
↑  Marcelo Bielsa draws comparisons with Tammy Abraham as Eddie Nketiah joins Leeds United on season-long loan from Arsenal, yorkshireeveningpost, ‏8 באוגוסט 2019
↑  "Eddie Nketiah signs for Crystal Palace". Crystal Palace F.C. 30 באוגוסט 2024. נבדק ב-30 באוגוסט 2024. {{cite web}}:  (עזרה)
XRISM

| --- | --- |

תיאור הטלסקופ
 מידע כללי
 סוכנות חלל:  סוכנות החלל היפנית
 מפעיל:  הסוכנות היפנית לחקר החלל, נאס"א 
 תאריך שיגור:  6 בספטמבר 2023 
 משגר:  H-IIA
 אתר שיגור:  מרכז החלל טנגשימה
 xrism.isas.jaxa.jp
 משימה
 סוג משימה:  טלסקופ חלל
 לוויין של:  כדור הארץ
 זמן הקפה:  96
 משך המשימה הכולל:  6 בספטמבר 2023 – הווה (שנה) 
 מידע טכני
 משקל:  2,300 ק"ג
 קישורים חיצוניים
 מספר קטלוג לוויינים:  57800
 מאגר המידע הלאומי:  2023-137A
 
X-Ray Imaging and Spectroscopy Mission (ידוע גם כ- (XRISM)) הוא טלסקופ חלל של סוכנות החלל היפנית שפועל בתחום קרני רנטגן החל משנת 2023.
משימה

עם סיום פעילות של סוזאקו בשנת 2015 ובהתחשב בכך שפעילות טלסקופ החלל צ'נדרה וטלסקופ החלל ניוטון נמשכת כבר מעל ל-15 שנים היה צורך בשיגור טלסקופ חלל שפועל בתחום קרני רנטגן. שיגור טלסקופ Hitomi בוצע בשנת 2016 אך הוא נהרס זמן קצר לאחר שיגורו.
בהתאם לכך בסוכנות החלל היפנית בשיתוף פעולה עם נאס"א הוחלט על שיגור טלסקופ חלל חדש. החלטה התקבלה ביוני 2016 ובקיץ 2017 נחתם חוזה שיתוף פעולה עם נאס"א.
בניית החללית הועברה למיצובישי. על החללית הותקנו 2 מכשירים:
Resolve - ספקטרומטר שפועל בתחום eV ‏ 7- ‏ eV ‏ 5. הוא נבנה על ידי נאס"א ומרכז טיסות החלל גודרד. המכשיר דורש הליום נוזלי לקירור. הוא צפוי להפסיק לפעול לאחר 3 שנים.
Xtend - רגש קרני רנטגן ו-CCD שפועל בתחום eV ‏ 13- ‏ eV ‏ 0.4. הוא נבנה ביפן.
לכל מכשיר הוצמד טלסקופ נפרד.
כעיקרון זה אותם המכשירים שהותקנו ב-Hitomi.
השיגור בוצע ב-6 בספטמבר ממרכז החלל טנגשימה ביחד עם גשושית יפנית SLIM לחקר הירח.
מגן של Resolve לא נפתח עד הסוף. למרות זאת היה ניתן להפעיל את המכשיר אך בתחום רגישות קטנה מהמתוכנן. מגן של Xtend נתפתח כמתוכנן.
לאחר תקופת כיול ובדיקות החלו תצפיות סדירות והעברת הנתונים המדעיים לתחנות קרקע.
Sip It

Sip It הוא שיר של הראפרית האוסטרלית איגי אזליה והראפר האמריקאי טייגה, שיצא ב-2 באפריל 2021, בהוצאת אמפייר דיסטריביושן ובאד דרימס רקורדס, עם וידאו קליפ שיצא באותו היום. זהו הסינגל המוביל מתוך אלבום האולפן השלישי של אזליה, The End of an Era ‏(2021). "Sip It" נכלל במהדורת הדלוקס שלו. השיר דוגם את השיר של אזליה עצמה, "Pussy", שיצא לאור בשנת 2011 כחלק ממיקסטייפ הבכורה שלה, Ignorant Art. זהו שיתוף הפעולה השני שלה עם טייגה, כשהקודם, "Kream", יצא לאור בשנת 2018.